CELEX: 52015JC0027
Language: ro
Date: 2015-07-01
Title: Propunere comună de REGULAMENT AL CONSILIULUI de modificare a Regulamentului (UE) nr. 204/2011 privind măsuri restrictive având în vedere situația din Libia

COMISIA EUROPEANĂ
            Bruxelles, 1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Propunere comună de
            REGULAMENT AL CONSILIULUI
            de modificare a Regulamentului (UE) nr. 204/2011 privind măsuri restrictive având în vedere situația din Libia
            
               
         
         
            
               EXPUNERE DE MOTIVE
            
            
               (1)La data de 2 martie 2011, Consiliul a adoptat Regulamentul (UE) nr. 204/2011 privind măsuri restrictive având în vedere situația din Libia, pentru a pune în aplicare măsurile prevăzute în Decizia 2011/137/PESC din 28 februarie 2011. 
            
            
               (2)Decizia (PESC) XXX/2015 a Consiliului a finalizat o revizuire a persoanelor și entităților enumerate în anexele II și IV la Decizia 2011/137/PESC. Prin decizia respectivă, măsurile restrictive impuse prin Decizia 2011/137/PESC, astfel cum a fost modificată, sunt, de asemenea, consolidate într-un nou instrument juridic. Regulamentul 204/2011 este modificat pentru a se ține seama de elementele relevante ale Deciziei (PESC) XXX/2015.
            
            
               (3)Sunt necesare acțiuni suplimentare din partea Uniunii pentru a pune în aplicare această modificare.
            
            
               (4)Înaltul Reprezentant al Uniunii pentru afaceri externe și politica de securitate și Comisia Europeană ar trebui să propună, prin urmare, modificarea în consecință a Regulamentului (UE) nr. 204/2011.
            
            
               2015/0143 (NLE)
            
            
               Propunere comună de
            
            
               REGULAMENT AL CONSILIULUI
            
            
               de modificare a Regulamentului (UE) nr. 204/2011 privind măsuri restrictive având în vedere situația din Libia
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 215,
            
            
               având în vedere Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia
                  1
               ,
            
            
               având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
            
            
               întrucât:
            
            
               (1)Regulamentul (UE) nr. 204/2011 al Consiliului
                  2
                pune în aplicare unele dintre măsurile prevăzute în Decizia 2011/137/PESC.
            
            
               (2)Decizia (PESC) XXX/2015 a Consiliului a finalizat o revizuire a persoanelor și entităților enumerate în anexele II și IV la Decizia 2011/137/PESC. Prin decizia menționată anterior, măsurile restrictive impuse prin Decizia 2011/137/PESC, astfel cum a fost modificată, sunt, de asemenea, consolidate într-un nou instrument juridic. Este necesară o modificare tehnică a Regulamentului 204/2011 în vederea alinierii acestuia cu Decizia (PESC) XXX/2015. 
            
            
               (3)Această modificare intră în domeniul de aplicare al Tratatului privind funcționarea Uniunii Europene și este necesară o măsură de reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici din toate statele membre.
            
            
               (4)Prin urmare, Regulamentul (UE) nr. 204/2011 ar trebui modificat în consecință, 
            
            
         
         
            
               ADOPTĂ PREZENTUL REGULAMENT:
            
            
               Articolul 1
            
            
               Regulamentul (UE) nr. 204/2011 se modifică după cum urmează:
            
            
            
               (1)La articolul 3 alineatul (2), litera (c) se înlocuiește cu următorul text:
            
            
            
            
               „(c) furnizarea de asistență tehnică, de finanțare sau de asistență financiară în legătură cu: 
            
            
               (i) 
                     echipamente militare, inclusiv armele și materialele conexe care nu intră sub incidența literei (b), care sunt destinate exclusiv asistenței în domeniul securității sau asistenței pentru dezarmare acordate guvernului libian, astfel cum au fost aprobate în prealabil de către Comitetul de sancțiuni; 
            
            
               (ii) 
                     echipamente militare neletale destinate exclusiv asistenței în domeniul securității sau asistenței pentru dezarmare acordate guvernului libian;”
            
            
               Articolul 2
            
            
               (1)
                     La articolul 8 alineatul (1), teza introductivă se înlocuiește cu următorul text:
            
            
               „Prin derogare de la articolul 5, în ceea ce privește persoanele, entitățile sau organismele enumerate în anexele II și VI, autoritățile competente ale statelor membre enumerate în anexa IV pot autoriza deblocarea anumitor fonduri sau resurse economice înghețate în cazul în care sunt îndeplinite următoarele condiții:”
            
            
               (2)
                     La articolul 8 alineatul (1), litera (c) se înlocuiește cu următorul text:
            
            
            
               „(c) 
                     de privilegiu sau de hotărâre nu beneficiază o persoană, o entitate sau un organism enumerat în anexa II sau III;”
            
            
                (3)
                     La articolul 8 alineatul (2), litera (c) se înlocuiește cu următorul text: 
            
            
            
               „(c) 
                     de hotărâre nu beneficiază o persoană fizică sau juridică, o entitate sau un organism enumerat în anexa II sau III;”
            
            
         
         
            
               (4)
                     La articolul 8b alineatul (2), litera (a) se înlocuiește cu următorul text:
            
            
               „(a)
                     autoritatea competentă în cauză a stabilit că plata nu reprezintă o încălcare a dispozițiilor articolului 5 alineatul (2);”
            
            
            
               Articolul 3
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        JO L 58, 3.3.2011, p. 53.
               
               
                  
                     (2)
                  
                        Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (JO L 58, 3.3.2011, p. 1).